Άλαν Μπολ

Ο Άλαν Μπολ (12 Μαΐου 1945 – 25 Απριλίου 2007) ήταν Άγγλος ποδοσφαιριστής και προπονητής ποδοσφαίρου. Αποτέλεσε το νεότερο μέλος της Εθνικής Αγγλίας που κατέκτησε το Παγκόσμιο Κύπελλο Ποδοσφαίρου 1966, και ήταν μάλιστα ο καλύτερος παίκτης του αγώνα στον τελικό με την τότε Δυτική Γερμανία που έγινε στο Γουέμπλεϊ. Απεβίωσε στις 25 Απριλίου 2007 από καρδιακή προσβολή.

Ποδοσφαιρική Καριέρα

Σύλλογοι 
Άρχισε την ποδοσφαιρική του καριέρα στην Μπλάκπουλ Φ.Κ. το 1962. Οι εμφανίσεις του στο Παγκόσμιο Κύπελλο Ποδοσφαίρου 1966 τράβηξαν την προσοχή αρκετών συλλόγων. Τελικά κατέληξε στην Έβερτον που δαπάνησε το ποσό των 112.000 στερλινών για να τον αποκτήσει. Με την Έβερτον κατέκτησε ένα Πρωτάθλημα Αγγλίας το 1970, ενώ έφτασε στον τελικό του Κυπέλλου Αγγλίας το 1968, όπου ηττήθηκε από την Γουέστ Μπρόμιτς Άλμπιον. Στις 22 Δεκεμβρίου 1971, η Άρσεναλ κατέβαλε το ποσό ρεκόρ των 220.000 στερλινών για να αποκτήσει από την Έβερτον τον Μπολ. Στόχος της ήταν να υπερασπιστεί τον τίτλο της πρωταθλήτριας που είχε κατακτήσει την προηγούμενη σεζόν. Εντούτοις, τερμάτισε δεύτερη μετά την Ντέρμπι Κάουντι. Ο Μπολ αγωνίστηκε ακόμα στη Σαουθάμπτον ΦΚ. Μετακόμισε για ένα διάστημα στη Βόρεια Αμερική, όπου αγωνίστηκε στο σύλλογο Φιλαδέλφεια Φιούρι ως παίκτης-προπονητής. Κατόπιν πήγε στην ομάδα του Βανκούβερ, τους Βανκούβερ Γουάιτκάπς, την οποία βοήθησε να κατακτήσει τον τίτλο. Το 1980 επέστρεψε στην Μπλάκπουλ ως παίκτης-προπονητής. Τον Μάρτιο του 1981 ο Μπολ ξαναγύρισε στη Σαουθάμπτον για να παίξει μαζί με τους συμπαίκτες του στην Εθνική ομάδα Μικ Τσάνον και Κέβιν Κίγκαν. Έφυγε τον Οκτώβριο του 1982 για να παίξει στο Χονγκ Κονγκ με την ομάδα Ίστερν ΑΑ. Έκλεισε την καριέρα του στην Μπρίστολ Ρόβερς το 1984. Κλείνοντας την σταδιοδρομία του είχε αγωνιστεί σε περισσότερους από 1.000 επίσημους αγώνες (κατάλογος ποδοσφαιριστών με τις περισσότερες επίσημες εμφανίσεις).

Εθνική Αγγλίας 
Με τα χρώματα της Εθνικής Αγγλίας αγωνίστηκε από το 1965 έως το 1975 λαμβάνοντας μέρος σε δύο Παγκόσμια Κύπελλα Ποδοσφαίρου: του 1966 και του 1970. Ο Άλαν Μπολ είχε 72 συμμετοχές και πέτυχε 8 γκολ με την Εθνική Ομάδα, ενώ φόρεσε και το περιβραχιόνιο του αρχηγού.

Προπονητής 
Ο Μπολ ανέλαβε αρκετές ομάδες ως προπονητής, αρχής γενομένης από τη Φιλαδέλφεια Φιούρι. Ανέλαβε ακόμα τις Μπλάκπουλ Φ.Κ., Πόρτσμουθ ΦΚ, Στόουκ Σίτι Φ.Κ, Εξέτερ Σίτι, Σαουθάμπτον ΦΚ, Μάντσεστερ Σίτι και ξανά την Πόρτσμουθ ΦΚ Οι μεγαλύτερες επιτυχίες του ως προπονητή ήταν η άνοδος της Πόρτσμουθ ΦΚ στην Πρέμιερ Λιγκ αλλά και η αποφυγή του υποβιβασμού από την Σαουθάμπτον ΦΚ το 1994. Την οποία ανέλαβε σε μια περίοδο που φαινόταν καταδικασμένη.

Εξωτερικοί σύνδεσμοι 

 Έφυγε από την ζωή ο Άλαν Μπολ

Άγγλοι ποδοσφαιριστές
Ποδοσφαιριστές Έβερτον
Ποδοσφαιριστές Άρσεναλ
Άγγλοι προπονητές ποδοσφαίρου
Μέσοι ποδοσφαιριστές
Ποδοσφαιριστές Μπλάκπουλ ΦΚ
Ποδοσφαιριστές Μπρίστολ Ρόβερς
Ποδοσφαιριστές Σαουθάμπτον ΦΚ
Προπονητές ποδοσφαίρου Σαουθάμπτον ΦΚ
Προπονητές ποδοσφαίρου Μάντσεστερ Σίτι
Προπονητές ποδοσφαίρου Πόρτσμουθ ΦΚ
Προπονητές ποδοσφαίρου Στόουκ Σίτι Φ.Κ.
Προπονητές ποδοσφαίρου Μπλάκπουλ ΦΚ
Ποδοσφαιριστές Ίστερν ΑΑ
Ποδοσφαιριστές Παγκοσμίου Κυπέλλου 1970
Ποδοσφαιριστές Παγκοσμίου Κυπέλλου 1966
Ποδοσφαιριστές Εθνικής Αγγλίας
Ποδοσφαιριστές Ευρωπαϊκού Πρωταθλήματος 1968
Προπονητές ποδοσφαίρου Έξετερ Σίτι
Ποδοσφαιριστές Βανκούβερ Γουάιτκαπς (1974-84)
Ποδοσφαιριστές Αθηνά Περθ
Ποδοσφαιριστές Φιλαντέλφια Φιούρι
Ποδοσφαιριστές Άστον Γιουνάιτεντ
Παίκτες νικητές Παγκοσμίου Κυπέλλου ποδοσφαίρου FIFA